ZELENJAK PLIN d.o.o.

za distribuciju i opskrbu plinom

 KLANJEC

Trg Antuna Mihanovića 1

tel: 049/551-049

fax: 049/551-055

e-mail: info@zelenjak-plin.hr

<http://www.zelenjak-plin.hr/>

OIB: 21507021048

MB: 02341603

IBAN: HR7123600001102442504

Broj: 62-1/15

**PRAVILNIK**

**O DAVANJU OVLAŠTENJA ZA IZVOĐENJE PLINSKIH INSTALACIJA**

 **NA DISTRIBUCIJSKOM PODRUČJU OPERATORA DISTRIBUCIJSKOG SUSTAVA ZELENJAK PLIN d.o.o.**

Klanjec, listopad 2015.g.

Temeljem članka 48. st. 2. Mrežnih pravila plinskog distribucijskog sustava (NN 155/14), Zakona o gradnji (NN 153/13), Pravilnika o jednostavnim građevinama i radovima (NN 79/14), Zakona o poslovima i djelatnostima prostornog uređenja i gradnje (NN 78/15), Zakona o komori arhitekata i komorama inženjera u graditeljstvu i prostornom uređenju (NN 78/15), Tehničkog propisa za plinske instalacije HSUP-P600 i Pravilnik o uvjetima i postupku ispitivanja nepropusnosti i ispravnosti plinskih instalacija HSUP P601.111/II. izdanje, Zakona o zapaljivim tekućinama i plinovima (NN 108/95 i 56/10), Uprava trgovačkog društva ZELENJAK PLIN d.o.o. dana 20. listopada 2015. godine donosi

**PRAVILNIK**

**O DAVANJU OVLAŠTENJA ZA IZVOĐENJE PLINSKIH INSTALACIJA**

**NA DISTRIBUCIJSKOM PODRUČJU OPERATORA DISTRIBUCIJSKOG SUSTAVA**

**ZELENJAK PLIN d.o.o.**

*Opće odredbe*

Članak 1.

Ovim Pravilnikom utvrđuju se uvjeti tehničke, stručne i financijske kvalificiranosti koje treba ispunjavati pravna ili fizička osoba za dobivanje ovlaštenja za izvođenje plinskih instalacija (u daljnjem tekstu: Ovlaštenje) na distribucijskom području Operatora distribucijskog sustava (u daljnjem tekstu: ODS) ZELENJAK PLIN d.o.o., postupak dobivanja, te kriterij za oduzimanje ovlaštenja, a u cilju osiguranja sigurnosti opskrbe i korištenja plina, te potrebne kvalitete izvođenja plinskih instalacija.

Članak 2.

Postupak utvrđivanja uvjeta tehničke, stručne i financijske kvalificiranosti pravnih ili fizičkih osoba za izvođenje plinskih instalacija na distribucijskom području ODS-a ZELENJAK PLIN d.o.o. obavlja se:

 - prilikom podnošenja zahtjeva za davanje ili produljenje Ovlaštenja,

 - po potrebi, radi provjere ispunjavanja uvjeta kroz nadzor izvođenja radova na plinskim

 instalacijama.

Članak 3.

Postupak provjere uvjeta za dobivanje i produljenje važenja Ovlaštenja te provjeru ispunjavanja okolnosti iz kriterija za oduzimanje Ovlaštenja provodi Povjerenstvo za davanje ovlaštenja, koje imenuje Uprava društva ODS-a ZELENJAK PLIN-a d.o.o.

Povjerenstvo čine predsjednik i dva člana.

*Definicije i izrazi*

Članak 4.

Izrazi koji se koriste u ovom Pravilniku imaju značenje utvrđene zakonima kojima se uređuje energetski sustava, područje prostornog uređenja i gradnje, zaštite od požara i eksplozija kao i propisima donesenim na temelju tih zakona.

U ovom Pravilniku koriste se i izrazi koji imaju slijedeća značenja:

**1.** **Distribucijski sustav** - je sustav plinovoda i ostalih pripadajućih objekata i opreme koji su u vlasništvu ili kojima upravlja operator distribucijskog sustava, a koji se koriste za distribuciju plina, nadzor i upravljanje, mjerenje i prijenos podataka.

**2.** **Operator distribucijskog sustava -** je energetski subjekt ZELENJAK PLIN d.o.o., koji obavlja energetsku djelatnost distribucije plina i odgovoran je za rad, održavanje i razvoj distribucijskog sustava na određenom području i gdje je izvodivo, njegovo povezivanje s drugim sustavima te za osiguranje dugoročne sposobnosti sustava da zadovoljava razumne potrebe za distribucijom plina.

3. **Distribucijsko područje -** obuhvaća područje na kojem je izgrađen plinski distribucijski sustav i na kojem Operator distribucijskog sustava obavlja djelatnost distribucije plina; područje Grada Klanjca i Općine Tuhelj, Općine Kumrovec, Općine Zagorska Sela, Općine Kraljevec na Sutli te djelomično Općine Desinić (naselja: Velika Horvatska, Turnovo, Ravnice Desinićke, Donji Zbilj, Gornji Zbilj, Jalšovec, Košnica), Općine Veliko Trgovišće (naselje: Požarkovec i Dubrovčan-dio, Erpenja-dio), Općine Dubravica-dio (naselje: Prosinec).

**3. Plinska instalacija** - je instalacija od glavnog zapora za zatvaranje na kraju priključka koji služi za prekid opskrbe plinom do ispusta dimnih plinova, a sastoji se od plinskog cjevovoda s opremom, plinskih uređaja i trošila, uređaja ili otvora za opskrbu zrakom za izgaranje i odvoda dimnih plinova.

**4. Ovlašteni izvođač plinske instalacije** - je pravna ili fizička osoba koja je od ODS-a ZELENJAK PLIN d.o.o. ishodila ovlaštenje za izvođenje plinskih instalacija na njegovom distribucijskom području.

**5. Izvođenje plinske instalacije** - nabava potrebnog materijala i opreme, te strojarski, elektro, građevinski i ostali radovi koje u svrhu izvedbe plinske instalacije izvodi ovlašteni izvođač plinske instalacije.

**6. Stručna osposobljenost radnika** - podrazumijeva potrebnu školsku spremu odnosno stupanj obrazovanja, te radno iskustvo u struci.

**7. Tehnička opremljenost** - je raspolaganje izvođača plinske instalacije odgovarajućim sredstvima rada potrebnim za obavljanje djelatnosti kao što su; prijevozna sredstva, strojevi, alati, strojevi, uređaji, te oprema i sredstva zaštite na radu.

**8. Popis ovlaštenih izvođača plinskih instalacija** - je popis izvođača plinskih instalacija objavljen na internetskoj stranici ODS-a ZELENJAK PLIN d.o.o., a koji su sukladno ovom Pravilniku dobili ovlaštenje za izvođenje plinskih instalacija na distribucijskom području ODS-a ZELENJAK PLIN d.o.o.

*Uvjeti stručne i financijske osposobljenosti i tehničke opremljenosti izvođača plinskih instalacija*

Članak 5.

**Ovlaštenje I. stupnja -** Izgradnja plinske instalacije ili izvođenje radova na plinskoj instalaciji s membranskim plinomjerom opsega mjerenja ne većeg od G-25, ukupno instalirane snage trošila do 350 kW ili plinskih kotlovnica snage manje od 350 kW.

Pravna ili fizička osoba udovoljava uvjetima stručne i financijske osposobljenosti i tehničke opremljenosti izvođača plinskih instalacija Ovlaštenja I. stupnja u slučaju kada ispunjava uvjete propisane Zakonom o poslovima i djelatnostima prostornog uređenja i gradnje (NN 78/15) te posebnim propisima kojima se uređuje gradnja, kao i da ;

1. je registrirana za izvođenje plinskih instalacija,

2. zapošljava najmanje:

 a) Ovlaštenog voditelja radova,

 - 1 izvršitelj

 b) plinoinstalatera s minimalno 3 godine radnog staža u struci

 - 1 izvršitelj

 c) zavarivača s važećom dokumentacijom za zavarivanje čeličnih cijevi

 -1 izvršitelj

**Ovlaštenje II. stupnja -** Izgradnja plinske instalacije ili izvođenje radova na plinskoj instalaciji na stambeno/poslovnim građevinama bez ograničenja veličine i vrste plinomjera i snage kotlovnice ili plinskog postrojenja.

Pravna ili fizička osoba udovoljava uvjetima stručne i financijske osposobljenosti i tehničke opremljenosti izvođača plinskih instalacija Ovlaštenja II. stupnja u slučaju kada ispunjava uvjete propisane Zakonom o poslovima i djelatnostima prostornog uređenja i gradnje (NN 78/15) te posebnim propisima kojima se uređuje gradnja, kao i da;

1. je registrirana za izvođenje plinskih instalacija,

2. zapošljava najmanje:

 a) Ovlaštenog voditelja radova,

 - 1 izvršitelj

 b) plinoinstalatera s minimalno 3 godine radnog staža u struci

 - 2 izvršitelja

 c) zavarivača s važećom dokumentacijom za zavarivanje čeličnih cijevi

 -1 izvršitelj

*Podnošenje zahtjeva za dokazivanje stručne osposobljenosti i tehničke opremljenosti izvođača (u daljnjem tekstu: Zahtjev)*

Članak 6.

Zahtjev za dobivanje/produženje statusa ovlaštenog izvođača plinskih instalacija pravna ili fizička osoba registrirana za izvođenje plinskih instalacija, na adresu:

ZELENJAK PLIN d.o.o.

Trg Antuna Mihanovića 1

49290 KLANJEC

Članak 7.

Zahtjev se podnosi dopisom, potpisanim od odgovorene osobe podnositelja Zahtjeva. U Zahtjevu je potrebno navesti popis izvedenih radova iz područja izvođenja plinskih instalacija (referentna lista) u prethodne tri godine.

Članak 8.

Zahtjevu za dobivanje/produženje statusa ovlaštenog izvođača plinskih instalacija, prilaže se slijedeća dokumentacija:

**Ovlaštenje I.stupnja**

Potrebno priložiti izvornik ili presliku slijedećih dokumenata:

* registracija pravne ili fizičke osobe za izvođenje radova na strojarskim instalacijama i konstrukcijama i/ili plinoinstalaterskim radovima,
* uvjerenje za Ovlaštenog voditelja radova,
* potpisana i ovjerena pisana Izjava odgovorne osobe pravne ili fizičke osobe (PRILOG 1), kojom potvrđuje da će radove izvoditi sukladno projektu plinske instalacije, odredbama posebnih zakona, normi, pravila struke i strukovnih propisa u području distribucije plina koji su prihvaćeni i važeći na distribucijskom području ODS-a ZELENJAK PLIN-a d.o.o. s posebnim naglaskom na Tehnički propis za plinske instalacije HSUP P600 i Pravilnik o uvjetima i postupku ispitivanja nepropusnosti i ispravnosti plinskih instalacija HSUP P601.111/II. izdanje, a kojom potvrđuje da će isključivo izvoditi radove propisane ovim aktima.
* dokazi o ispunjavanju uvjeta stručne osposobljenosti i broja zaposlenika ,
* važeći atest plinoinstalatera prema HRN EN ISO 9606-1:2014 za postupak 311 i grupa dodatnih materijala FM1 za zavarivanje cijevi, zavarivača koji je zaposlen u pravnoj ili fizičkoj osobi,
* priložen dokaz zaposlenosti voditelja radova i plinoinstalatera kod podnositelja zahtjeva izdan od HZMO (Hrvatski zavod za mirovinsko osiguranje),
* za Ovlaštenog izvođača plinske instalacije koji traži produljenje Ovlaštenja, dokaz da ne postoje dugovanja i/ili nepravilnosti po pitanju prijave radova ovlaštenog izvođača u ODS- u ZELENJAK PLIN d.o.o.
* potpisana i ovjerena Kontrolna lista od strane odgovorne osobe podnositelja zahtjeva (PRILOG 2).

**Ovlaštenje II.stupnja**

Potrebno priložiti izvornik ili presliku slijedećih dokumenata:

* registracija pravne ili fizičke osobe za izvođenje radova na strojarskim instalacijama i konstrukcijama i/ili plinoinstalaterskim radovima,
* uvjerenje za Ovlaštenog voditelja radova,
* potpisana i ovjerena pisana Izjava odgovorne osobe pravne ili fizičke osobe (PRILOG 1), kojom potvrđuje da će radove izvoditi sukladno projektu plinske instalacije, odredbama posebnih zakona, normi, pravila struke i strukovnih propisa u području distribucije plina koji su prihvaćeni i važeći na distribucijskom području ODS-a ZELENJAK PLIN d.o.o. s posebnim naglaskom na Tehnički propis za plinske instalacije HSUP P600 i Pravilnik o uvjetima i postupku ispitivanja nepropusnosti i ispravnosti plinskih instalacija HSUP P601.111/II. izdanje, a kojom potvrđuje da će isključivo izvoditi radove propisane ovim aktima. Izjava ujedno služi kao dokaz o namjeri ugovaranja police osiguranja od javne odgovornosti (osiguranja iz djelatnosti), te police osiguranja od profesionalne odgovornosti, a koje se ugovaraju u slučaju zadovoljenja uvjeta ishođenja Ovlaštenja od strane ODS-a ZELENJAK PLIN d.o.o.,
* važeći atest plinoinstalatera prema HRN EN ISO 9606-1:2014 za postupak 311 i grupa dodatnih materijala FM1 za zavarivanje cijevi, zavarivača koji je zaposlen u pravnoj ili fizičkoj osobi.
* priložen dokaz zaposlenosti voditelja radova i plinoinstalatera kod podnositelja zahtjeva izdan od HZMO (Hrvatski zavod za mirovinsko osiguranje),
* za Ovlaštenog izvođača plinske instalacije koji traži produljenje Ovlaštenja, dokaz da ne postoje dugovanja i/ili nepravilnosti po pitanju prijave radova ovlaštenog izvođača u ODS-u ZELENJAK PLIN d.o.o.
* potpisana i ovjerena Kontrolna lista od strane odgovorne osobe podnositelja zahtjeva (PRILOG 2).

*Provođenje postupka po zahtjevu*

Članak 9.

Postupak za davanje ovlaštenja za izvođenje plinskih instalacija na distribucijskom području ODS-a ZELENJAK PLIN d.o.o. provodi Povjerenstvo iz članka 3. ovog Pravilnika.

Povjerenstvo radi na sjednicama, koje saziva predsjednik Povjerenstva.

Članak 10.

Ako dokumentacija uz zahtjev nije potpuna, pozvat će se podnositelja zahtjeva da u roku od 10 dana od dana dostave obavijesti, dokumentaciju uz zahtjev upotpuni sukladno članku 8. ovog Pravilnika.

U slučaju da podnositelj zahtjeva ne postupi sukladno stavku 1. ovog članka, zahtjev će se odbiti i o tome će se pisano obavijestiti podnositelj zahtjeva.

Članak 11.

Ako podnositelj zahtjeva ispunjava uvjete iz članka 8. ovog Pravilnika, od podnositelja zahtjeva će se zatražiti na uvid izvornike ili ovjerene preslike dokumenata iz članka 8. ovog Pravilnika, s time da iste dostavi ODS-u ZELENJAK PLIN d.o.o. u roku od 10 dana od dana dostave obavijesti.

Članak 12.

Povjerenstvo će izvršiti provjeru izvornih dokumenata ili ovjerenih preslika dokumenata, te zapisnički utvrditi da li podnositelj zahtjeva ispunjava utvrđene uvjete za dobivanje ovlaštenja za izvođenje plinskih instalacija, te ako su uvjeti ispunjeni, u roku od 15 dana od podnošenja zahtjeva, predložiti Upravi društva izdavanje ovlaštenja, a u suprotnom predložit će odbijanje zahtjeva.

Članak 13.

Temeljem danog prijedloga Povjerenstva iz članka 12. ovog Pravilnika, Uprava društva izdaje Potvrdu o ovlaštenju za izvođenje plinskih instalacija na distribucijskom području ODS-a ZELENJAK PLIN d.o.o.

Prije izdavanja Potvrde o ovlaštenju, podnositelj zahtjeva je obvezan uplatiti ODS-u ZELENJAK PLIN d.o.o. naknadu za davanje ovlaštenja sukladno cjeniku nestandardnih usluga.

*Rok valjanosti ovlaštenja*

Članak 14.

Ovlaštenje se izdaje na rok od 2 (dvije) godine, od dana davanja ovlaštenja, odnosno na kraći rok, ako pojedini dokumenti kojima se dokazuje stručna i financijska osposobljenost i tehnička opremljenost to nalažu.

*Produljenje roka valjanosti Ovlaštenja*

Članak 15.

Pravna ili fizička osoba kojoj ističe rok valjanosti ovlaštenja, a želi dalje nastaviti izvođenje plinskih instalacija, dužna je 30 dana prije isteka roka valjanosti ovlaštenja dostaviti pisani zahtjev ODS-u ZELENJAK PLIN d.o.o. za produljenje roka valjanosti ovlaštenja.

Članak 16.

Zahtjevu za produljenje roka ovlaštenja potrebno je priložiti presliku svih dokumenata sukladno popisu u članku 8. ovog Pravilnika.

Članak 17.

Povjerenstvo, temeljem primljenog Zahtjeva, provodi postupak za produljenje roka valjanosti ovlaštenja sukladno člancima 9. do 13. ovog Pravilnika.

Članak 18.

Temeljem provedenog postupka, daljnje radnje provode se istovjetno odredbama članka 14. ovog Pravilnika i izdaje se nova Potvrda o ovlaštenju na rok od 2 (dvije godine).

*Promjene vezane uz uvjete tehničke, stručne i financijske osposobljenosti*

Članak 19.

Ovlašteni izvođač plinskih instalacija na distribucijskom području ODS-a ZELENJAK PLIN d.o.o. je obvezan svaku promjenu vezanu uz dostavljene dokaze sukladno uvjetima iza članka 7. i 8. ovog Pravilnika, pravovremeno a najduže u roku od 30 dana od nastale promjene, dostaviti na adresu ODS-a ZELENJAK PLIN d.o.o., Trg Antuna Mihanovića 1, Klanjec.

*Način prijave izvođenja radova i izvođenje radova*

Članak 20.

Za sve radove na novoj kao i kod preinaka postojeće plinske instalacije ovlašteni izvođač plinskih instalacija treba dostaviti pisanu prijavu na Obrascu prijave radova (PRILOG 3) i to najmanje jedan dan prije početka radova.

Pravna ili fizička osoba, investitor izvođenja plinske instalacije na distribucijskom području ODS-a ZELENJAK PLIN d.o.o. obavezna je radove na izvođenju plinske instalacije povjeriti pravnoj ili fizičkoj osobi ovlaštenom izvođaču plinskih instalacija.

Radove na izvođenju plinskih instalacija, izvođač plinskih instalacija obavlja samostalno. U slučaju namjere ustupanja radova podizvođaču, potrebno je za isto pribaviti suglasnost ODS-a ZELENJAK PLIN d.o.o., dokazujući opravdanost ustupanja radova, s time da podizvođač može biti druga pravna ili fizička osoba s ovlaštenjem za izvođenje plinske instalacije dobivenog od strane ODS-a ZELENJAK PLIN d.o.o.

Ovlašteni izvođač dužan je prilikom svake primopredaje radova ODS-u ZELENJAK PLIN d.o.o. priložiti slijedeće preslike:

* važeće ateste zavarivača (fotokopija),
* uvjerenje za Voditelja radova (fotokoipija),
* potvrde sukladnosti za ugrađene građevne proizvode-osnovni materijal i dodatni materijal (ne starija od 2. godine),
* potvrda o sukladnosti za ugrađene plinske naprave i uređaje,
* potvrda o ispravnosti dovoda zraka za izgaranje i odvoda dimnih plinova za priključene plinske naprave i uređaje, izdane od područnog dimnjačara-koncesionara,
* Izvještaj o ispitivanju plinske instalacije na ispravnost i nepropusnost,
* pisanu izjavu voditelja radova o izvedenim radovima i uvjetima održavanja plinske instalacije.

Članak 21.

ODS ZELENJAK PLIN d.o.o. ima pravo i obvezu nadzora i provjere kvalitete izvođenja radova, proizvoda koji se ugrađuju, stručne osposobljenosti osoba koje izvode radove, te ispravnost i raspoloživost alata i opreme navedene u ovom Pravilniku, bez prethodne najave izvođaču plinske instalacije.

*Oduzimanje ovlaštenja*

Članak 22.

ODS ZELENJAK PLIN d.o.o. će privremeno ili trajno oduzeti ovlaštenje za izvođenje plinskih instalacija u slučajevima kada utvrdi:

 - da je ovlašteni izvođač plinskih instalacija prestao postojati,

 - ukoliko se utvrdi da ovlašteni izvođač plinskih instalacija obavlja poslove bez djelatnika s kojima je stekao status ovlaštenog izvođača, odnosno radove izvodi s djelatnicima za koje

 nije dobio ovlast, ili radove izvode djelatnici bez potrebnih atesta,

 - da je došlo do promjene u dokazima temeljem kojih je dano ovlaštenje bez obavijesti o promjenama dostavljene ODS-u ZELENJAK PLIN d.o.o.,

 - da se radovi ne izvode u skladu s važećim zakonskim propisima, Tehničkom propisu za plinske instalacije HSUP P600 i Pravilniku o uvjetima i postupku ispitivanja nepropusnosti i ispravnosti plinskih instalacija HSUP P601.111/II. izdanje, odobrenom projektnom dokumentacijom i pravilima struke, a ukoliko takvo izvođenje radova ugrozi život i zdravlje ljudi i imovine (oštećenje mjernih uređaja i opreme, cijevnog dijela plinske instalacije pod plinom, puštanje plina u plinsku instalaciju prije ispitivanja i preuzimanja od strane ODS-a ZELENJAK PLIN d.o.o. Ovlaštenje se oduzima trajno.

 - ovlašteni izvođač plinskih instalacija izvršio je skidanje plombe na plinomjeru, ventilu ili bilo kojem drugom elementu plinske instalacije ili distribucijskog sustava.

 - da izvođenje radova najmanje jedan dan prije početka radova nije prijavljeno ODS-u ZELENJAK PLIN d.o.o.

 - da je ovlašteni izvođač plinskih instalacija prijavio radove koje nije izvodio (radovi izvedeni pod drugoj pravnoj ili fizičkoj osobi),

 - ovlašteni izvođač plinskih instalacija nije izveo radove prema projektu plinske instalacije za koju je izdao potvrdu o usklađenosti tehničke dokumentacije,

 - da je ovlašteni izvođač plinskih instalacija izvođenjem radova omogućio neovlaštenu

 potrošnju,

 - da je ovlašteni izvođač plinskih instalacija neovlašteno demontirao plinomjer.

 - da postoji opravdani prigovor investitora o izvedenim radovima.

 - ovlašteni izvođač plinskih instalacija nije dostavio ispravnu/potpunu dokumentaciju vezanu za obavljene radove.

Članak 23.

Postupak oduzimanja ovlaštenja provodi Povjerenstvo iz članka 3. ovog Pravilnika koje Upravi ODS-a ZELENJAK PLIN d.o.o. nakon provedenog postupka predlaže donošenje Odluke o oduzimanju ovlaštenja za izvođenje plinskih instalacija na distribucijskom području ODS-a ZELENJAK PLIN d.o.o., te se Odluka dostavlja Ovlaštenom izvođaču plinskih instalacija.

Protiv Odluke o oduzimanju ovlaštenja za izvođenje plinskih instalacija na distribucijskom području ODS-a ZELENJAK PLIN d.o.o., nezadovoljan Ovlašteni izvođač plinskih instalacija ima pravo podnijeti prigovor Upravi društva ODS-a ZELENJAK PLIN d.o.o. u roku od 10 dana od dana primitka Odluke o oduzimanju ovlaštenja.

O prigovoru Upravi društva očitovati će se Povjerenstvo, te dati svoje mišljenje o opravdanosti prigovora.

U slučaju opravdanosti prigovora Ovlaštenog izvođača plinskih instalacija, Uprava ODS-a ZELENJAK PLIN d.o.odonosi Odluku o prihvaćanju prigovora i izmjeni Odluke o oduzimanju ovlaštenja.

U slučaju odbijanja prigovora na Odluku o oduzimanju ovlaštenja, novo ovlaštenje isti izvođač ne može tražiti unutar godine dana od dana dostave Odluke i on se briše iz popisa izvođača koji vodi ODS ZELENJAK PLIN d.o.o.

Privremeni gubitak Ovlaštenja traje dok se ne otklone nepravilnosti.

Do trajnog oduzimanja ovlaštenja dolazi u slučajevima kada ODS ZELENJAK PLIN d.o.o utvrdi:

 - da je Ovlašteni izvođač plinskih instalacija izvođenjem radova omogućio neovlašteno priključenje i/ili neovlaštenu potrošnju plina.

 - da Ovlašteni izvođač plinskih instalacija ne izvodi radove u skladu s projektom, odredbama Tehnički propis za plinske instalacije HSUP P600 i Pravilnik o uvjetima i postupku ispitivanja nepropusnosti i ispravnosti plinskih instalacija HSUP P601.111/II. izdanje, zahtjevima pravila tehničke struke i posebnih propisa, a ukoliko takvo izvođenje radova ugrozi život i zdravlje ljudi i imovine (oštećenje mjernih uređaja i opreme, cijevnog dijela plinske instalacije pod plinom, puštanje plina u plinsku instalaciju prije ispitivanja i preuzimanja od strane ODS-a ZELENJAK PLIN d.o.o.

 - da je Ovlašteni izvođač plinskih instalacija izvodi radove na plinskim instalacijama za kojih

 nema ovlaštenje,

Članak 24.

Prigovor na odluke Povjerenstva se podnose Upravi ODS-a ZELENJAK PLIN d.o.o.

U slučaju nezadovoljstva odgovorom, žalitelj može podnijeti prigovor prema HRVATSKOJ ENERGETSKOJ REGULATORNOJ AGENCIJI (HERA).

*Popis ovlaštenih izvođača plinskih instalacija*

Članak 25.

Ovaj Pravilnik kao i Popis ovlaštenih izvođača plinskih instalacija objavljuje se na službenoj Internet stranici ODS-a ZELENJAK PLIN-a d.o.o.

Članak 26.

Popis ovlaštenih izvođača plinskih instalacija dopunjava se i ažurira pri svakoj promjeni.

*Završne odredbe*

Članak 27.

Ovaj Pravilnik stupa na snagu danom donošenja.

Članak 28.

Danom stupanja na snagu ovog Pravilnika prestaje važiti Pravilnik o davanju ovlaštenja za izvođenje plinskih instalacija na distribucijskom području operatora distribucijskog sustava ZELENJAK PLIN d.o.o., broj: 62/15, iz lipnja 2015. godine.

U Klanjcu, 20.10. 2015.g.

 Direktor:

 Željko Ilić, bacc.ing.mech.

PRILOG 1: OBRAZAC IZJAVE

IZJAVA

kojom ja:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime)

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, u svojstvu odgovorne pravne ili fizičke osobe-obrta:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv pravne ili fizičke osobe-obrta)

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

potvrđujem da ćemo radove za radno područje Ovlaštenja\_\_ izvoditi sukladno odredbama Tehničkog propisa za plinske instalacije HSUP-P600 i Pravilnik o uvjetima i postupku ispitivanja nepropusnosti i ispravnosti plinskih instalacija HSUP P601.111/II. izdanje, sukladno odredbama posebnog zakona, normi, pravila struke i propisa u području distribucije plina, koji su prihvaćeni i važeći na distribucijskom području ODS-a ZELENJAK PLIN d.o.o. te uvjetima tehničke, stručne i financijske kvalificiranosti za dobivanje/oduzimanje statusa ovlaštenog izvođača plinskih instalacija na distribucijskom području ODS-a ZELENJAK PLIN d.o.o.

Izjavom potvrđujemo namjeru ugovaranja police osiguranja od javne (opće) odgovornosti (osiguranja iz djelatnosti), te police osiguranja od profesionalne odgovornosti, a u slučaju zadovoljenja uvjeta ishođenja Ovlaštenja od ODS-a ZELENJAK PLIN d.o.o.

Preslike polica osiguranja od javne i profesionalne odgovornosti dostavit ćemo prije izdavanja Ovlaštenja, a izvornike polica osiguranja na uvid Povjerenstvu.

Izjavu dajem u svrhu dobivanja statusa Ovlaštenog izvođača plinskih instalacija na području ODS-a ZELENJAK PLIN d.o.o.

U \_\_\_\_\_\_\_\_\_\_\_\_\_\_\_, dana :\_\_.\_\_. 201\_.g.

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (potpis odgovorne osobe)

PRILOG 2: OBRAZAC KONTROLNE LISTE

|  |  |  |
| --- | --- | --- |
| ZELENJAK PLIN d.o.o.Trg Antuna Mihanovića 1KLANJEC | **KONTROLNA LISTA** | Broj: 2015 |
| za pregled dostavljene dokumentacije za provjeru stručne osposobljenosti izvođača plinskih instalacija za radno područje **Ovlaštenja I. i II.** | Revizija: 0 |
| Broj stranice: 1/1 |

|  |  |
| --- | --- |
| Naziv tvrtke/obrta: | Ime i prezime odgovorne osobe/vlasnika: |
| R.br. | **TRAŽI SE** | **VJERODOSTOJNI PODACI I IZJAVE** |
| 1. | Adresa tvrtke/obrta |  |
| 2. | e-mail kontakt |  |
| 3. | Kontakt broj telefona |  |
| 4. | IBAN tvrtke/obrta |  |
| 5. | OIB tvrtke/obrta |  |
| 6. | Priložen zahtjev ovlaštene osobe za ishođenje ovlaštenja | DA | NE |
| 7. | Priložen izvod iz sudskog registra-upisana djelatnost prema NKD 2007 43 22 Uvođenje instalacija vodovoda, kanalizacije i plina i instalacije za grijanje i klimatizaciju | DA | NE |
|  | Priložen dokaz za Ovlaštenog voditelja radova | DA | NE |
| 8. | Priložena svjedodžba plinoinstalatera (radno iskustvo u plinoinstalaterskoj struci najmanje 3 godine) | Ime i prezime1.2.3. | Godina stjecanja zvanja plinoinstalatera1.2.3. |
| 9. | Priložen dokaz zaposlenosti Voditelja radova i plinoinstalatera kod podnositelja zahtjeva izdano od HZMO (Hrvatski zavod za mirovinsko osiguranje) | Ime i prezime1.2.3.4. | Godine staža u struci1.2.3.4. |
| 10. | Priložena svjedodžba i priznanje statusa majstora za zanimanje plinoinstalater | DA | NE |
| 11. | Da li je atest zavarivača važeći i je li zavarivač zaposlen u tvrtki/obrtu | DA | NE |
| 12. | Priložen popis sredstava rada  | DA | NE |
| 13. | Priložena izjava iz uvjeta | DA | NE |
| 14. | Postojeći ili novi Izvođač | POSTOJEĆĆI | NOVI |
| 15. | Podmireni troškovi prijave prema ODS-u ZELENJAK PLIN d.o.o | DA | NE |
| Ovlaštena osoba tvrtke/obrta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_M.P. | Datum:\_\_\_\_\_\_\_\_\_\_\_\_\_\_\_\_\_\_\_\_\_\_ | Potpis.\_\_\_\_\_\_\_\_\_\_\_\_\_\_\_\_\_\_\_\_\_ |

PRILOG 3: OBRAZAC PRIJAVE RADOVA

|  |  |  |
| --- | --- | --- |
| ZELENJAK PLIN d.o.o.Trg Antuna Mihanovića 1KLANJEC | **PRIJAVA RADOVA** | Broj: 2015 |
| Revizija: 0 |
| Broj stranice: 1/1 |

|  |  |  |
| --- | --- | --- |
| Ispunjava ovlašteni izvođač plinskih instalacija | Redni broj tehničke kontrole:\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Dostavljeno dana: |
| PLINSKA INSTALACIJA: |
| Novoizvedena :  |  | (označiti križićem) | Početak radova: |
| Nemjerni dio: |  |
| Mjereni dio. |  |
| Izmjena : |  |

|  |
| --- |
| Lokacija građevine-adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Ime i prezime potrošača: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |
| --- |
| Prijavljujemo izvođenje radova na plinskoj instalaciji za slijedeća trošila: |
| Vrsta trošila | SnagakW | Prostorija za postavljanje | Ventilacijski otvori | Vanjska vrata ili prozorDA/NE | Priključenje trošilanova/postojeća |
| Namjena | Volumen m3 |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |
| PRILOZI: Suglasnost ODS-a ZELENJAK PLIN d.o.o. br.\_\_\_\_\_\_\_\_\_ Crtež plinske instalacije\_\_\_\_\_ Projekt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Stručni nalaz dimnjačara:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Žig i potpis ovlaštenog izvođača:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Odobrio |

|  |
| --- |
| (Ispunjava ODS)Ispitivanje plinske instalacije izvršeno je na čvrstoću i nepropusnost sukladno Pravilniku o uvjetima i postupku ispitivanja nepropusnosti i ispravnosti plinskih instalacija HSUP P-601.111/II. izdanje. Plinska instalacija zadovoljava na čvrstoću i nepropusnost te nema zapreka za njenu uporabu.Kućni priključak (KP): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Spajanje na zajednički vod (ZV):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Prespoj na kućni priključak:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_NAPOMENA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_PLINOMJER: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_REGULATOR:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_U \_\_\_\_\_\_\_\_\_\_\_\_\_\_\_\_\_ \_\_.\_\_.201\_\_.g. Za tehničku kontrolu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Potrošač-izvođač može ovim zapisnikom u ODS-u ZELENJAK PLIN d.o.o. naručiti prespoj na KP ili ZV, dobavu i montažu mjerno regulacijskog seta, te puštanje plinske instalacije u pogon.